নতুন দিল্লী (বিশ্বাস নিউজ) । জো বাঈডেনে আমেৰিকা যুক্তৰাষ্ট্ৰৰ ৰাষ্ট্ৰপতি হিচাপে শপত গ্ৰহণ কৰাৰ পিছত ছ'চিয়েল মিডিয়া বা সামাজিক মাধ্যমত এখন ফটো খুব ভাইৰেল হৈছে, য'ত ইউ এছ কেপিটেল বিল্ডিংৰ বাহিৰত যথেষ্ট সংখ্যক লোকে নামাজ পঢ়ি থকা দেখা গৈছে। এছ ভাইৰেল ফটোখনৰ সৈতে দাবী কৰা হৈছে যে এই ফটোখন জো বাইডেনে আমেৰিকাৰ ৰাষ্ট্ৰপতি হিচাপে দায়িত্বভাৰ গ্ৰহণৰ পিছৰ দৃশ্য।
বিশ্বাস নিউজৰ অনুসন্ধানত আমি লাভ কৰিছো যে ভাইৰেল হোৱা ফটোখনৰ লগত কৰা দাবী সম্পূৰ্ণ ভুৱা আৰু মিছা। এই ফটোখন ২০০৯ চনৰো ফটো।
বিশ্বাস নিউজে অনুসন্ধান আৰম্ভ কৰি সৰ্বপ্ৰথমে এই ভাইৰেল ফটোখন গুগল ৰিভাৰ্ছ ইমেজ ছাৰ্ছ টুলৰ সহায়ত বিচাৰিলে। আমি gettyimages.in ৱেবছাইটত এই ফটোখন পালো। এই ফটোখনৰ বিৱৰণিত লিখা আছে, "WASHINGTON - SEPTEMBER 25: Muslims say prayer during the "Islam on Capitol Hill 2009" event at the West Front Lawn of the U.S. Capitol September 25, 2009 in Washington, DC. Thousands of Muslims gathered for the event to promote the diversity of Islam. (Photo by Alex Wong/Getty Images) ইয়াকৰ অসমীয়া অনুবাদ হৈছে, "ৱাশ্বিংটন - ২৫ ছেপ্তেম্বৰ - আমেৰিকাৰ ৱাশ্বিংটন ডিচিত ২০০৯ চনৰ ২৫ ছেপ্তেম্বৰত ৱেষ্ট কেপ লনত 'ইছলাম অন কেপিটেল হিল' শীৰ্ষক কাৰ্যসূচীৰ সময়ছোৱাত মুছলমান লোকসকলে প্ৰাৰ্থনা আগবঢ়ায়। ইছলামৰ বৈচিত্ৰতাক প্ৰসাৰতা প্ৰদান কৰিবৰ বাবে কেবা সহস্ৰ মুছলমান লোক এই অনুষ্ঠানত সমবেত হৈছিল। (ফটো - এলেক্স বোং/গেটি ইমেজৰ দ্বাৰা)
আমি এই ফটোখন ibtimes.com ৰ এটা বাতৰিত লাভ কৰিছিলো। বাতৰিটোত ব্যৱহৃত এই ফটোখনৰ কেপশ্যন অনুসৰি এই ফটোখন ২০০৯ চনৰ।
বিশ্বাস নিউজে ইমেইলৰ জৰিয়তে এই ভাইৰেল ফটোখন ক্লিক কৰা ফটো সাংবাদিক এলেক্স বোংৰ সৈতে যোগাযোগ কৰে। এলেক্স বোং-এ আমাৰ ইমেইলৰ প্ৰত্যুত্তৰ দি কয় যে এই ফটোখন তেওঁ ২০০৯ চনতে তুলিছিল।
ফে'চবুকত ভাইৰেল হোৱা এই ফটোখন 'ৰবীন্দ্ৰ ভাৰতকীয়' নামৰ এগৰাকী ইউজাৰে শ্বেয়াৰ কৰিছিল। তেওঁৰ প্ৰ'ফাইল স্কেন কৰাত আমি জানিব পাৰিছো যে তেওঁ লক্ষ্ণৌৰ বাসিন্দা।
নিষ্কৰ্ষঃ মুখনি - বিশ্বাস নিউজে অনুসন্ধানত লাভ কৰিছে যে এই ভাইৰেল ফটোখনৰ সৈতে কৰা দাবী তথা তথ্য ভুৱা বা মিছা। এই ফটো ২০০৯ চনৰে।
